Вилемстад

Вилемстад () — главен град на островот Курасао во состав на Кралството Холандија. Бил главен град на Холандските Антили пред нивното распуштање во 2010 г. и денес брои 150.000 жители.

 Географија 
Градот се наоѓа во југоисточниот дел на островот и е распореден околу засолнетиот залив Схотегат поврзан со морето преку тесниот проток Света Ана. Во ова подрачје е стариот градски центар со своите четири маала: Пунда и Отробанда сместени од двете страни на протокот, додека пак Схарло и Питермај Смал се од обете страни на помалиот залив Вајгат.

 Клима 
Вилемстад има врела полусува клима (Кепенова класа BSh), со преодни одлики кон суволетна тропска саванска клима (класа As).

 Историја 
Првата населба подрачјето на градот е Пунда, основана од Холанѓаните во 1634 г. со успешното заземање на островот кој доготаш бил под шпанска власт. Изворното име било  што на холандски значи „точка“. Сепак, за културен центар на градот се смета Отробанда, основана во 1707 г.; ова име води потекло од папијаментскиот поим otro banda, што значи „другата страна“. Денешниот град е наречен по холандскиот владетел, принцот Вилем II Орански (вл. 1647-50).

Синагогата е изградена од сефардските Евреи доселени од Амстердам и Ресифе во Бразил.

 Стопанство 

 Туризам 
Туризмот е меѓу најважните стопански гранки на Вилемстад, во кој има повеќе казина. Архитектурата е колонијална, со влијание од холандските стилови. Градската синагога е најстариот постоечки еврејски храм во цела Америка. Стариот дел на градот е прогласен за светско наследство на УНЕСКО поради неговите посебни градби и пристаништето. Во градот има и археолошки ископини.

 Нафтена индустрија 
Вилемстад е најважно пристаниште за нафтената индустрија на Карибите, што се должи на неговата положба близу венецуелските нафтени полиња, политичката стабилност и длабоките крајбрежни води. Неговата рафинерија е изградена од „Шел“ во 1915 г. и некогаш важела за најголема во светот.

Четирите ограноци на „Шел“Shell , Willemstad page. (рафинеријата, складот, реморкерите и дистрибуцијата) се продадени на владата на Курасао во 1985 г. по симболична цена од еден гилдер по претпријатие.Op 23 september van dat jaar deed Shell, na maandenlange onderhandelingen met de Antilliaanse en Nederlandse regeringen, de raffinaderij aan de Buscabaai alsmede de tankopslag, het sleepbootbedrijf en de lokale verkoopmaatschappij voor een gulden per bedrijf, dus in totaal vier gulden, 'met alle lusten en lasten' over aan de Nederlandse Antillen en Curaçao. nrc.ln/nieuws Денес владата ги издава под наем на венецуелското државно претпријатие „Венецуелска нафта“ (PDVSA). Во Вилемстад има седиште и претпријатието „Шлумбергер“, кое е најголем изведувач на работите на нафтените полиња во светот.

 Финансиски услуги 
Во градот се седиштата на поголем број даватели на финансиски услуги поради поволната даночна политика на Курасао.

 Образование 
Покрај училиштата, во Вилемстад се наоѓа медицинската академија „Авалон“, како и Медицинскиот универзитет на КарибитеCaribbean Medical University, official website. недалеку од градскиот центар.

 Инфраструктура 
мини|исправено=1.2|Мостот „Кралица Ема“

Воздухопловство
Градот го опслужува Меѓународниот аеродром Курасао, сместен на 12 км северно од градот, а со годишна прометност од 2 милиони патници. Ова е матично леталиште на „Инсел ер“, националниот авиопревозник на Курасао."General conditions " () Инсел ер. . "Our Registered Address is Dokweg 19, Maduro Plaza, Willemstad, Curaçao, Netherlands Antilles."

 Мостови 
Пунда и Отробанда се поврзани со долгиот пловечки мост „Кралица Ема“. Иако сè уште е во употреба, денес најпрометен е мостот „Кралица Јулијана“ (изг. во 1967 г. и обновен десет години подоцна) кој се издига во лак  the bay further inland. Nearby is also the now non-functioning подвижен мост „Кралица Вилхелмина“.

 Галерија 

 Наводи 

 Надворешни врски 

 Вилемстад — Википатување 
 Вилемстад, Курасао — страница на УНЕСКО 
 Туристички портал на Курасао 
 Вилемстад — Голема руска енциклопедија 


Категорија:Населени места на Курасао
Категорија:Главни градови во Карибите
Категорија:Светско наследство во Холандија
Категорија:Појавено во 1634 година
Категорија:Населени места основани во 1634 година